**ტექნიკური დავალება**

**ბორჯომის მუნიც-ში, სოფ. ყვიბისის ტერიტორიაზე დაზიანებული**

**წყაროს წყლის კაპტაჟის რეაბილიტაცია-რეკონსტრუქციის**

**სამუშაოების შესრულებაზე**

1. **სამუშაოს ჩატარების ადგილი**

ბორჯომის მუნიც-ტის სოფ. ყვიბისის ტერიტორია; ბორჯომი-ხარაგაულის ეროვნული პარკის სამეთვალყურეო ზონა.

**2. სამუშაოს მიზნობრივი დანიშნულება**

ყვიბისის წყაროს (კოორდინატები: X = 367866, Y = 4636183 WGS 1984 სისტემით; აბს.ნიშნული - 849,8 მ) დაზიანებული კაპტაჟის რეაბილიტაცია - რეკონსტრუქციის სამუშაოების ჩატარება სასარგებლო წიაღისეულის მოპოვების ლიცენზიით (№ 1003044, 27.10.2015წ) განსაზღვრული წყაროს წყლის დამტკიცებული მთლიანი საექსპლუატაციო მარაგების მოპოვების მიზნით.

**3. განსაკუთრებული პირობები**

3.1. ყვიბისის წყაროს რეაბილიტაცია-რეკონსტრუქციის სამუშაოები უნდა ჩატარდეს „დამკვეთთან“ სისტემატიური კომუნიკაციით, რადგან მიმდინარეობს ყვიბისის წყაროს წყლის მოპოვება;

3.2. დაზიანებულია ყვიბისის წყაროს წყლის გამოსავალი და წყალშემკრები, რის გამოც წყაროს წყლის ნაწილი იღვრება წყალშემკრები მილის გარეთ;

3.3. ჩატარდეს წყაროს წყლის სათავის გაშიშვლება და წინა წლებში მოწყობილი წყალშემკრების დემონტაჟი;

3.4. მოეწყოს წყაროს წყლის გამოსავლის და წყალშემკრები არეალის დაკაპტაჟება;

3.5. შეიცვალოს წყალშემკრები მილი;

3.6. შეიცვალოს არსებული წყალშემკრები უჟანგავი ფოლადის რეზერვუარი (ტევადობა 600ლ) ახალი, სხვა კონსტრუქციის და დიდი ტევადობის (სულ მცირე 1000 ლ.) უჟანგავი ფოლადის რეზერვუარით;

3.7. წყაროს წყლის სანიტარულ ზონაში მოეწყოს ტრაპი, ზონის დაბინძურების და დაჭაობების თავიდან ასაცილებლად;

3.8. ყვიბისის წყარო მდებარეობს ბორჯომი - ხარაგაულის ეროვნული პარკის ზონაში, ციცაბო ფერდობზე, ამიტომ ყველა სამშენებლო მასალის და მოწყობილობების მიტანა უნდა მოხდეს ხელით;

3.9. სამუშაოების დამთავრების შემდეგ დასუფთავდეს სანიტარული ზონა და ნარჩენი სამშენებლო მასალა გატანილი უნდა იყოს ხელით სანიტარული ზონის და ბორჯომი - ხარაგაულის ეროვნული პარკის ტერიტორიის გარეთ.

4.ყვიბისის წყაროს რეაბილიტაცია-რეკონსტრუქციის სამუშაოების ჩატარების მთელ პერიოდში მკაცრად უნდა იყოს დაცული პირველი სანიტარული დაცვის ზონაში მუშაობის წესები, აგრეთვე სანიტარულ - ჰიგიენური ნორმები.

5. წინამდებარე ტექნიკური დავალებით განსაზღვრული სამუშაოების შესრულების ვადა -

60 კალენდარული დღე.

დაინტერესების შემთხვევაში გთხოვთ წარმოადგინოთ სატენდერო წინადადებები**2025 წლის 10 სექტემბრის 17:00 საათამდე** ელ. ფოსტის შემდეგ მისამართზე: ggogiberidze@borjomi.com და lgvazava@borjomi.com

**კონკურსანტმა წინადადებაში უნდა მიუთითოს:**

* რეკვიზიტები;
* შესასრულებელი სამუშაოს ფასი;
* ინფორმაცია კონკურსანტის მიერ შესრულებული ანალოგიური სამუშაოების შესახებ;
* დავალების შესრულების ვადა;
* ინფორმაცია ანგარიშსწორების პირობების შესახებ.